Meer oor SAWA | SAWA
Meer oor SAWA
SAWA Nasionale Nuusbrief
SAWA Nasionale Saamtrekke
Gebiede & Streke
... die tuiste vir kampeerders en natuurliefhebbers sedert 1969
Die Suid - Afrikaanse Woonwa Assosiasie of SAWA, in kort, is 'n vriendekring van mense wat die kamplewe en die natuur geniet. SAWA het van sy ontstaan in 1969 homself as een van die suksesvolste kampeerklubs in Suid - Afrika onderskei. Met streke wat regoor die land strek, wat op 'n gereelde basis kamp, toer en kuier, is daar meer as genoeg geleenthede om jou woonwa, tent, veld-wa of motor home na volle waarde te gebruik. SAWA het oor die jare heen tot 'n goed gestruktureerde organisasie, met 'n Missie en 'n Waarde-stelsel, ontwikkel.
Wie en wat is SAWA?
SAWA is 'n Afrikaans georiënteerde organisasie met 'n Christelike grondslag wat die woonwalewe onder gesinne wil bevorder.
SAWA is so goed soos familie, 'n landswye familiekring.
SAWA se ontstaan
Op 26 Julie 1969 het veertien persone (dertien mans en een vrou) 'n vergadering in Nigel gehou. 'n Tussentydse komitee is aangewys met as eerste opdragte onder andere die opstel van 'n grondwet en die verkryging van 'n naam vir die nuwe vereniging.
Die baanbrekers en stigters van SAWA het hul huiswerk deeglik gedoen en 'n grondwet daar gestel wat: (1) sorg dat SAWA deur sy lede bestuur word; en (2) toesien dat hierdie proses ordelik geskied.
Onpartydige SAWA President
Die President is in die wonderlike posisie dat Sawanante van hom verwag om in alle omstandighede onpartydig te wees. Van nasionale besture tot by lede het almal die vertroue dat die President nie met vooropgestelde idees 'n gesprek of vergadering sal benader nie.
SAWA se Presidentesaamtrek vind jaarliks oor Paasnaweek plaas. Dit is ons enigste werklike nasionale saamtrek en alle Sawanante word aangemoedig om van regoor die land te kom meedoen aan die aktiwiteite.
SAWA se eerste 40 jaar
SAWA se eerste veertig jaar kan met 'n fakkelloop vergelyk word wat met 'n gebed op daardie Saterdagmiddag, 11 Oktober 1969, in Springs begin het. Die eerste fase van die wedloop sou die pioniersjare wees ...
President vs Nasionale Voorsitter
"Wat is die verskil tussen die Nasionale Voorsitter en die President? Is ons nie 'n organisasie met twee koppe nie?"
Mense wat kampeer het elkeen sy voorkeure. Dis duidelik as daar na die briewekolomme en forums van buitelewe tydskrifte en webwerwe gekyk word.
Besluite wat hier ter sprake is, is besluite wat geneem is deur SAWA se nasionale vergaderings: die Kongres, Nasionale Uitvoerende Bestuur en Nasionale Dagbestuur.